Ruše, 8. 10. 2019

**O K R O Ž N I C A št. 13**

**TEKMOVANJE SREDNJEŠOLCEV V ZNANJU FIZIKE ČMRLJ**

**V sredo, 9. 10. 2019**, bo za dijake 1. letnikov na šoli potekalo šolsko tekmovanje srednješolcev v znanju **fizike Čmrlj**. Na tekmovanje je prijavljenih 52 dijakov.

Tekmovanje bo potekalo od 13.00 do 14.00 ( traja 60 minut ).

Po končanem tekmovanju se dijaki vrnejo k pouku!

Tekmovanje za dijake 1. aFT ( 15 dijakov ) in 1. aKT ( 16 dijakov ), bo izvedeno v učilnici za teste ( v 1. nadstropju ).

Tekmovanje za dijake 1. aG( 9 dijakov ) in 1. bFT ( 12 dijakov ), bo izvedeno v učilnici za fiziko ( v pritličju ).

**Splošna pravila**

1. Tekmovanja se lahko udeležijo dijaki 1. letnika srednje šole oziroma dijaki, ki se prvo leto učijo fiziko na srednješolski stopnji.

2. Vsebina tekmovalnih nalog sloni na osnovnošolski fiziki.

3. Naloge so izbirnega tipa in jih je praviloma 20. Pri vsaki je praviloma pet možnih odgovorov ( A, B, C, D, E ).

4. Pravilen odgovor se točkuje s 4 točkami, nepravilen z − 1 točko ( negativne točke ), vprašanje brez odgovora pa se točkuje z 0 točkami.

5. Izhodiščno število točk vsakega tekmovalca je 20, končno pa najmanj 0 točk oziroma največ 100 točk.

6. Pri reševanju nalog lahko dijaki uporabljajo pisalo, neprogramabilno žepno računalo in geometrijsko orodje. Dijaki vpisujejo svoje odgovore neposredno v tekmovalno polo.

7. V nalogah lahko nastopajo novi fizikalni pojmi, pojavi in naprave, če so v nalogi posebej opisani in razloženi.

8. Na tekmovanju ni dovoljena uporaba literature ali zapiskov.

**Program tekmovanja**

Na tekmovanju v znanju fizike Čmrlj pridejo v poštev vse fizikalne vsebine iz naravoslovja ter vsebine fizike iz 8. in 9. razreda, vključno z izbirnimi vsebinami.

Dean Flajsinger, prof. **Ravnatelj GSKŠ Ruše:**

Samo Robič, univ. dipl. inž. kem. teh.

Obveščeni:

* 1. letniki
* oglasne deske: zbornica, avla, dijaški dom
* evidenca GSKŠ Ruše